open-index/open-wikipedia-markdown huggingface dataset:
Πέρασμα Βερέτσκε

μικρογραφία|250x250εσ|Άποψη της γύρω περιοχής από το Πέρασμα Βερέτσκε
μικρογραφία|250x250εσ|Μνημείο της 1100ης επετείου της Ουγγρικής κατάκτησης της λεκάνης των Καρπαθίων το 895 (φωτογραφήθηκε το 2008)
αριστερά|μικρογραφία|250x250εσ|Ο ποταμός Στρίι με το πέρασμα Βερέτσκι.
Το **Πέρασμα Βερέτσκε** ή **Πέρασμα Βερέτσκι** (ουκρανικά: Вере́цький перевал, μεταγραφή: *Veretskyy pereval*, πιο επίσημα: ουκρανικά: перевал Середньоверецький, *pereval Serednioveretskyy*, επίσης γνωστό ως Ворі́тський перевал, μεταγραφή: *Vorítskyy pereval*, ουγγρικά: Vereckei-hágó) είναι ορεινό πέρασμα στην Ουκρανία, ένα από τα σημαντικότερα περάσματα των Εσωτερικών Ανατολικών Καρπαθίων Ορέων.

## Τοποθεσία
Το πέρασμα βρίσκεται στα Καρπάθια Όρη εκεί που συναντώνται οι περιφέρειες Λβιβ και Υπερκαρπαθίας, ανάμεσα στην κοιλάδα Λατόριτσα ή Λατορίτσια και την κοιλάδα του ποταμού Οπίρ. Έχει υψόμετρο 841 μέτρα.

## Ιστορία
Το φαράγγι είναι καλοταξιδεμένο για πάνω από μια χιλιετία. Το 895 Ουγγρικές φυλές μπήκαν στην λεκάνη των Καρπαθίων και τον επόμενο αιώνα ίδρυσαν το Βασίλειο της Ουγγαρίας. Το 1241 ο κύριος στρατός των Μογγόλων πέρασε το πέρασμα προς το Βασίλειο της Ουγγαρίας. Το 1703, όταν ο Φράντσις Ράκοτσι Β' επέστρεψε από την εξορία στο κάστρο Μπερεζάνι στη σημερινή Ουκρανία, ταξίδεψε μέσω του περάσματος για να αναλάβει την ηγεσία μιας αντιαψβουργικής εξέγερσης που έγινε γνωστός ως Πόλεμος Ανεξαρτησίας του Ράκοτσι. Το 1914, κατά την διάρκεια του Α' Παγκοσμίου Πολέμου, υπήρξε χώρος σύγκρουσης μεταξύ του αυστροουγγρικού στρατού και του στρατού της Τσαρικής Ρωσίας. Κατα τη διάρκεια του Β' Παγκοσμίου Πολέμου έγιναν επίσης μάχες. Τα απομεινάρια των αμυντικών οχυρώσεων της επονομαζόμενης γραμμής Αρπάντ είναι ορατά μέχρι σήμερα. Από το 1980, το περασμα παρακάμπτεται από μεγάλους αυτοκινητοδρόμους.

Το πέρασμα είναι επίσης γνωστό στην Ουκρανική ιστορία, επειδή το 1939, λίγο πριν το ξέσπασμα του Β' Παγκοσμίου Πολέμου, ήταν ο χώρος μαζικής δολοφονίας για περίπου 600 Ουκρανούς παρτιζάνους, τους Καρπαθιανούς Σιτς (Карпа́тська Січ, *Karpatska Sich*), που πολεμούσαν κατά των Ουγγρικών και Πολωνικών δυνάμεων.

Το 2008, η Ουγγρική κυβέρνηση έλαβε άδεια από την Ουκρανική κυβέρνηση για να εγκαταστήσει ένα μνημείο για το πέρασμα των Ουγγρικών φύλων στη μελλοντική Ουγγαρία (το 895). Το μνημείο σχεδιάστηκε από τον Ουκρανό αρχιτέκτονα Πέτρο Ματλ (Петро Матл) από το Μουκάτσεβο.

## Παραπομπές


## Εξωτερικοί σύνδεσμοι

* See a photo and map at Panoramio.

Κατηγορία:Γεωγραφία της Ουκρανίας
Ελισάβετ, Δούκισσα της Βαυαρίας

Η **Ελισάβετ της Βαυαρίας** (*Elisabeth von Bayern*, 31 Δεκεμβρίου 1940 -) είναι η σύζυγος του Πρίγκιπα Μαξιμιλιανού, Δούκα της Βαυαρίας.

## Βιογραφία
Η *Ελισάβετ Χριστίνα* γεννήθηκε στις 31 Δεκεμβρίου 1940 στη Στοκχόλμη και είναι η πρώτη κόρη του κόμη Καρόλου-Λουδοβίκου Ντάγκλας και της Οττόρας-Μαρίας Χάας-Χάιγιε.

Στις 10 Ιανουαρίου 1967 η Ελισάβετ παντρεύτηκε με πολιτικό γάμο τον Πρίγκιπα Μαξιμιλιανό, Δούκα της Βαυαρίας και στις 24 Ιανουαρίου τελέστηκε ο θρησκευτικός γάμος στο Μόναχο. Το ζευγάρι μαζί απέκτησε πέντε παιδιά:
*την ''Σοφία'' Ελισάβετ Μαρία Γαβριέλα (1967-), παντρεύτηκε τον Αλοΐσιο, Κληρονομικό Πρίγκιπα του Λίχτενσταϊν. Απέκτησαν 4 παιδιά.
*την *Μαρία Καρολίνα* Χεβδίγη Ελεονώρα (1969-), παντρεύτηκε τον Φίλιππο, Δούκα της Βυρτεμβέργης. Απέκτησαν 4 παιδιά.
*την *Ελένη* Ευγενία Μαρία Δονάτα Ματθίλδη (1972-), δεν παντρεύτηκε ποτέ.
*την *Ελισάβετ* Μαρία Χριστίνα Φραγκίσκη (1973-), παντρεύτηκε τον Ντάνιελ Τερμπέργκερ. Απέκτησαν 2 παιδιά.
*την *Μαρία Άννα* Εριέττα Γαβριηλία Ιουλία (1975-), παντρεύτηκε (1) τον Νικόλαο Ρουνού (χώρισαν το 2015). Απέκτησαν 2 παιδιά; και (2) τον Ανδρέα φον Μάλτσαν. Δεν απέκτησαν παιδιά.

Η Ελισάβετ και ο Μαξιμιλιανός ζουν στο Κάστρο Τίγερνσι και στο Κάστρο Βίλντενβαρτ.

## Τίτλοι
***31 Δεκεμβρίου 1940 - 10 Ιανουαρίου 1967**: Κόμισσα Ελισάβετ Χριστίνα Ντάγκλας-Στένοπ του Μουλχάουζεν και του Λανγκενστάιν
***10 Ιανουαρίου 1967 - μέχρι σήμερα**: *Η Βασιλική Υψηλότητα* Πριγκίπισσα Ελισάβετ της Βαυαρίας, Δούκισσα της Βαυαρίας

### Τιμητικές διακρίσεις
* : Παραλήπτρια του Μεταλλίου των 70ων Γενεθλίων του Βασιλιά Καρόλου ΙΣΤ΄ Γουσταύου (Βασίλειο της Σουηδίας, 30 Απριλίου 2016).

## Παραπομπές


## Εξωτερικοί σύνδεσμοι
*thePeerage.com - Elisabeth Christina Douglas, Countess Douglas
*Genealogics - Leo van de Pas - Elizabeth Grevinna Douglas
*Genealogisches Handbuch des Adels, Gräfliche Häuser, Reference: 1955.

Κατηγορία:Οίκος του Βίττελσμπαχ
Αγία Κυριακή Αστυπάλαιας

H **Αγία Κυριακή** είναι νησίδα της Αστυπάλαιας στα Δωδεκάνησα με έκταση 0,254 τ.χλμ.. Βρίσκεται  στα νότια της Αστυπάλαιας, μαζί με τις νησίδες Γλυνό και Χονδρό. Στο έδαφός της υπάρχει ναός της Αγίας Κυριακής, από την οποία προέρχεται και το όνομά της νησίδας. Το καλοκαίρι, εκδρομικά σκάφη από την Ανάληψη (Μαλτεζάνα) μεταφέρουν στη νησίδα για μπάνιο τουρίστες. Έχει κηρυχθεί ως Ζώνη Ειδικής Προστασίας για τα είδη: Μαυροπετρίτης (*Falco eleonorae),* Αιγαιόγλαρος (*Larus audouinii)* και Μύχος (*Puffinus yelkouan*) από το Ευρωπαϊκό Οικολογικό Δίκτυο NATURA 2000.Σύμφωνα με την απογραφή του 2011 δεν υπάρχουν μόνιμοι κάτοικοι και σύμφωνα με το σχέδιο Καλλικράτης διοικητικά ανήκει στον δήμο Αστυπάλαιας. Από το 2001 έχει αναγνωριστεί ως οικισμός.

## Παραπομπές


Κατηγορία:Βραχονησίδες της Αστυπάλαιας
Ιγκόρ Τούρτσιν

Ο **Ιγκόρ Γιεβντοκίμοβιτς Τούρτσιν** (, 16 Νοεμβρίου 1936 – 7 Νοεμβρίου 1993) ήταν Ουκρανός προπονητής χάντμπολ, ο οποίος ήταν επικεφαλής των Σοβιετικών και στη συνέχεια των Ουκρανικών εθνικών ομάδων από το 1973 έως το 1993, φέρνοντας τους τρία ολυμπιακά μετάλλια και πέντε μετάλλια παγκόσμιο πρωταθλημάτων.

## Βιογραφία
Το 1959 ο Τούρτσιν συγκέντρωσε μια ομάδα χάντμπολ έφηβων κοριτσιών, που το 1962 έγινε η ΧΣ Σπαρτάκ Κιέβου. Ο σύλλογος ήταν ο Σοβιετικός πρωταθλητής για 20 συναπτά πρωταθλήματα (από το 1969 έως το 1988) και νικητής του του Τσάμπιονς Λιγκ της ΕΟΧ (1970-1973, 1975, 1977, 1979, 1981, 1983, 1985-1988).

Το 1965 παντρεύτηκε την Ζιναΐντα Στολιτένκο, μια εκπαιδευόμενη η οποία ήταν 10 χρόνια μικρότερή του. Απέκτησαν δύο παιδιά: την Ναταλία (γεννημένη το 1971) και ένα γιο, τον Μιχαήλ (γεννήθηκε το 1983). Η Ναταλία έπαιξε χάντμπολ μαζί με τη μητέρα της για την Σπαρτάκ Κιέβου, ενώ ο Μιχαήλ ασχολήθηκε με το μπάσκετ. Στα τελευταία του χρόνια ο Τούρτσιν υπέστη αρκετές καρδιακές προσβολές. Υποβλήθηκε σε μια πολύπλοκη χειρουργική επέμβαση παράκαμψης στη Νορβηγία, και μετά από αυτό προπονούσε την νορβηγική γυναικεία ομάδα χάντμπολ για οκτώ μήνες. Πέθανε από καρδιακή προσβολή κατά τη διάρκεια ενός αγώνα του Κυπέλλου ΕΟΧ ανδρών στη Ρουμανία το 1993. Μετά το θάνατό του η σύζυγός του ανέλαβε τις προπονητικές θέσεις στην Σπαρτάκ Κιέβου και τη εθνική ομάδα της Ουκρανίας.

## Βραβεία
* Τάγμα του Κόκκινου Λάβαρου της Εργασίας (1976, 1980)
* Τάγμα του Σήματος της Τιμής (1971)
* Βραβείο της Φιλίας των Λαών (1985)

## Παραπομπές


## Εξωτερικοί σύνδεσμοι
* Βιογραφία του Ιγκόρ Τούρτσιν

Κατηγορία:Σοβιετικοί αθλητές
Κατηγορία:Ουκρανοί αθλητές
Κατηγορία:Αποδέκτες του Τάγματος της Φιλίας των Λαών
Χαράλαμπος Θεοπέμπτου

Ο **Χαράλαμπος Θεοπέμπτου** (γενν. Αγλαντζιά, 26 Νοεμβρίου 1955) είναι Ελληνοκύπριος πολιτικός. Από το 2016 είναι βουλευτής στην Εκλογική Περιφέρεια Λευκωσίας εκλεγμένος με το Κίνημα Οικολόγων-Συνεργασία Πολιτών. Επιπλέον, από το 2020 είναι πρόεδρος του Κινήματος Οικολόγων-Συνεργασία Πολιτών.

## Βιογραφικά στοιχεία
Ο Χαράλαμπος Θεοπέμπτου γεννήθηκε στην Αγλαντζιά στις 26 Νοεμβρίου 1955. Ομιλεί, πέρα από την ελληνική, και την αγγλική γλώσσα. Σπούδασε ηλεκτρονική μηχανική στο Πανεπιστήμιο Σίτι του Λονδίνου.

Το 1986 διορίστηκε λέκτορας στο Ανώτερο Τεχνολογικό Ινστιτούτο (ΑΤΙ). Τον Μάρτιο του 2013 εργοδοτήθηκε ως λέκτορας στο Τμήμα Επιστήμης και Τεχνολογίας Περιβάλλοντος του Τεχνολογικού Πανεπιστημίου Κύπρου.

Είναι χήρος και έχει δύο υιούς. Σύζυγος του ήταν η Εύη Θεοπέμπτου, πρώτη πρόεδρος του Κινήματος Οικολόγων.

## Πολιτική διαδρομή
Το 1990 ξεκίνησε να αναμιγνύεται με την περιβαλλοντική οργάνωση *Οικολογική Κίνηση Κύπρου* η οποία τότε είχε αναπτύξει πολύ έντονη δράση. Το 1996, μαζί με άλλα μέλη της Οικολογικής Κίνησης, υπόγραψε το ιδρυτικό καταστατικό με το οποίο δημιουργήθηκε το Κίνημα Οικολόγων Περιβαλλοντιστών στο οποίο εκλέγηκε σε διάφορα σώματα.

Τον Ιούλιο του 2006 διορίστηκε από τον Πρόεδρο της Δημοκρατίας Τάσσο Παπαδόπουλο ως ο πρώτος Επίτροπος Περιβάλλοντος της Κύπρου. Με την εκλογή του στο προεδρικό αξίωμα ο Πρόεδρος της Δημοκρατίας Δημήτρης Χριστόφιας το Μάρτιο του 2008 τον επαναδιόρισε στη θέση του Επιτρόπου Περιβάλλοντος, θέση στην οποία παρέμεινε έως τη λήξη της θητείας της κυβέρνηση τον Φεβρουάριο του 2013. Στα καθήκοντα του περιλαμβανόταν η υποβολή απόψεων για περιβαλλοντικά θέματα που συζητούνται στο Υπουργικό Συμβούλιο της Κύπρου, η διερεύνηση, ο συντονισμός και η παροχή συμβουλών προς Δημόσιες Αρχές και ιδιωτικό τομέα για θέματα τις αρμοδιότητας του.

Εκλέχτηκε βουλευτής στις βουλευτικές εκλογές του 2016 στην Εκλογική Περιφέρεια Λευκωσίας με το Κίνημα Οικολόγων-Συνεργασία Πολιτών για την ΙΑ΄ Κοινοβουλευτική Περίοδο.

Ως βουλευτής, είναι αναπληρωτής πρόεδρος της Κοινοβουλευτικής Επιτροπής Περιβάλλοντος, μέλος της Κοινοβουλευτικής Επιτροπής Γεωργίας και Φυσικών Πόρων, της Κοινοβουλευτικής Επιτροπής  Μεταφορών, Επικοινωνιών και Έργων και της Κοινοβουλευτικής Επιτροπής Παιδείας και Πολιτισμού. Επιπλέον, είναι μέλος της αντιπροσωπίας της Βουλής στην Κοινοβουλευτική Συνέλευση της Μεσογείου.

Στις 26 Ιουλίου 2020 ανακηρύχθηκε άνευ ανθυποψήφιου πρόεδρος του Κινήματος Οικολόγων-Συνεργασία Πολιτών. Επανεκλέγηκε στις βουλευτικές εκλογές του 2021 για την ΙΒ΄ Κοινοβουλευτική Περίοδο.

## Παραπομπές

## Πηγές
* 
* 

Κατηγορία:Βουλευτές εκλεγμένοι με το Κίνημα Οικολόγων-Συνεργασία Πολιτών
Κατηγορία:Βουλευτές Λευκωσίας
Κατηγορία:Κύπριοι ηλεκτρολόγοι μηχανικοί
Κατηγορία:Επίτροποι Περιβάλλοντος της Κύπρου
Κατηγορία:Κυβέρνηση Δημήτρη Χριστόφια 2008
Κατηγορία:Βουλευτές ΙΑ΄ Κοινοβουλευτικής Περιόδου (Κύπρος)
Κατηγορία:Πρόεδροι Κινήματος Οικολόγων-Συνεργασίας Πολιτών
Κατηγορία:Βουλευτές ΙΒ΄ Κοινοβουλευτικής Περιόδου (Κύπρος)
Αδελφοί Αστυπάλαιας

Οι **Αδελφοί** ή τα **Αδέλφια** είναι δύο βραχονησίδες του νότιου Αιγαίου στα Δωδεκάνησα. Αυτές είναι ο Μεγάλος Αδελφός () και ο Μικρός Αδελφός () με έκταση 0,226 και 0,133 τ.χλμ. αντίστοιχα. Βρίσκονται νοτιοανατολικά της Αστυπάλαιας και βορειοδυτικά της νησίδας Σύρνας. Από το Ευρωπαϊκό Οικολογικό Δίκτυο NATURA 2000 έχουν κηρυχθεί ως Ζώνη Ειδικής Προστασίας για τα είδη: Άρτεμης (*Calonectris diomedea)*,  Μαυροπετρίτης (*Falco eleonorae*) και Μύχος (*Puffinus yelkouan*). Σύμφωνα με την απογραφή του 2011 δεν υπάρχουν μόνιμοι κάτοικοι και σύμφωνα με το σχέδιο Καλλικράτης διοικητικά ανήκουν στον δήμο Αστυπάλαιας. Από το 2011 έχουν αναγνωριστεί ως οικισμός.

## Παραπομπές


Κατηγορία:Βραχονησίδες της Αστυπάλαιας
Σχοινούδι Ίμβρου

Το **Σχοινούδι** () είναι χωριό της νήσου Ίμβρου στην περιφέρεια Ίμβρου της επαρχίας Τσανάκκαλε της Τουρκίας. Το Σχοινούδι βρίσκεται περίπου 14 χλμ. νοτιοδυτικά της διοικητικής πρωτεύουσας της Ίμβρου (της Παναγίας). Σύμφωνα με την τελευταία απογραφή, το Σχοινούδι είχε 265 κατοίκους ( κατά το 2014). Κατά την δεκαετία του 1960 ο πληθυσμός του ξεπερνούσε τις 3000 κατοίκους, όλοι τους Έλληνες. Φαίνεται ότι ήταν το μεγαλύτερο (πολυπληθέστερο) και πλουσιότερο χωριό ολόκληρης της Τουρκίας. Στο 6τάξιο μειονοτικό δημοτικό σχολείο του το 1964 σπούδαζαν 301 μαθητές.

Σήμερα ο πληθυσμός του Σχοινουδίου αποτελείται κυρίως από σουνίτες Τούρκους και Κούρδους, ενώ στον οικισμό ζουν και ορισμένοι από τους εναπομείναντες Ορθόδοξους Έλληνες. Το Σχοινούδι βρίσκεται δίπλα στο χωριό Αγρίδια, ενώ λίγο μακρύτερα βρίσκονται τα χωριά Άγιοι Θεόδωροι, και Παναγία. Είναι το τελευταίο ελληνικό χωριό στο δυτικότερο σημείο της τουρκικής επικράτειας (βρίσκεται απέναντι από την Πλάκα της Λήμνου). Μετά τις δεκαετίες του 1970 και του 1990 οικοδομήθηκαν δυο αμιγώς τουρκικοί οικισμοί δυτικότερα του Σχοινουδίου, το Uğurlu köyü και το Şirinköy αντίστοιχα. Σώζονται τα ερείπια ενετικού κάστρου στη θέση Παλαιόκαστρο. Πρόσφατα η αρχαιολογική σκαπάνη στην περιοχή του Σχοινουδίου - Uğurlu ανέδειξε ευρήματα της νεολιθικής εποχής (4.500 - 6.000 χρόνια π.Χ.).

Στο παρελθόν στο Σχοινούδι λειτουργούσαν αγροτικές φυλακές ανοικτού τύπου, οι οποίες φιλοξενούσαν βαρυποινίτες και αποτέλεσαν μοχλό πίεσης για τον ελληνικό πληθυσμό του χωριού.

## Δημογραφία

## Παραπομπές


Κατηγορία:Χωριά της Ίμβρου
Κατηγορία:Επαρχία του Τσανάκκαλε
Αγρίδια Ίμβρου

thumb|Τα Αγρίδια, καλοκαίρι 2007
Τα **Αγρίδια** (τούρκικα: *Tepeköy*) είναι χωριό της Ίμβρου στην επαρχία Γκιοκτσέαντα του νομού Τσανάκκαλε της Τουρκίας. Τα Αγρίδια βρίσκονται περίπου 9 χλμ. δυτικά της πόλης της Ίμβρου. Σύμφωνα με την τελευταία απογραφή είχαν 114 κατοίκους (κατά τα τέλη Δεκεμβρίου 2014).

Ο πληθυσμός αποτελείται από 75% Έλληνες ορθόδοξους  και 25% σουννίτες Τούρκους. Τα Αγρίδια βρίσκονται δίπλα στο Γλυκύ, το Σχοινούδι και τους Άγιους Θεόδωρους, και είναι ένα από τα τελευταία ελληνικά χωριά στην Τουρκία. Το 2015 άνοιξε ελληνικό Γυμνάσιο-Λύκειο και το 2018 φοιτούσαν 30 μαθητές. Το 2014 επανεξελέγη ως πρόεδρος ο Δημήτρης Ψαρός.

Στον οικισμό γεννήθηκε ο μητροπολίτης Σύμης Χρυσόστομος Δημητριάδης (1944-2018).

## Πληθυσμός

## Παραπομπές


Κατηγορία:Χωριά της Ίμβρου
Κατηγορία:Επαρχία του Τσανάκκαλε
Κατηγορία:Έλληνες στην Τουρκία
Γλυκύ Ίμβρου

Το **Γλυκύ** (τούρκικα: *Bademli*) είναι χωριό της Ίμβρου, στην περιφέρεια Γκιοκτσέαντα της επαρχίας Τσανάκκαλε της Τουρκίας. Βρίσκεται περίπου 4 χλμ. βόρεια της πόλης της Ίμβρου και σύμφωνα με την τελευταία απογραφή, κατά τα τέλη Δεκεμβρίου 2014, είχε πληθυσμό 76 κατοίκων (Έλληνες ορθόδοξους και σουνίτες Τούρκους, σε περίπου ίσους αριθμούς).

Το Γλυκύ βρίσκεται δίπλα στο Σχοινούδι, τα Αγρίδια και τους Άγιους Θεόδωρους, και είναι ένα από τα τελευταία χωριά με παρουσία ελληνικού πληθυσμού στην Τουρκία. Το 2014 εκλέχτηκε πρόεδρος ο Αργύρης Μπαχτσεβάνης.

Στον οικισμό γεννήθηκε το 1772 o ιερομόναχος και εκδότης Βαρθολομαίος Κουτλουμουσιανός και το 1948 ο πανεπιστημιακός και συγγραφέας Κωνσταντίνος Δεληκωσταντής.

## Πληθυσμός

## Παραπομπές


Κατηγορία:Χωριά της Ίμβρου
Κατηγορία:Επαρχία του Τσανάκκαλε
Άγιοι Θεόδωροι Ίμβρου

Οι **Άγιοι Θεόδωροι** (τούρκικα: *Zeytinliköy*) είναι χωριό της νήσου Ίμβρου στην περιφέρεια Γκιοκτσέαντα της επαρχίας Τσανάκκαλε της Τουρκίας. Οι Άγιοι Θεόδωροι βρίσκονται περίπου 3 χλμ. δυτικά της πόλης της Ίμβρου και σύμφωνα με την τελευταία απογραφή (2014), είχαν 126 κατοίκους.

Ο πληθυσμός αποτελείται κυρίως από Έλληνες ορθόδοξους, ενώ υπάρχουν και μερικοί σουνίτες Τούρκοι. Οι Άγιοι Θεόδωροι βρίσκονται δίπλα στο Γλυκύ, το Σχοινούδι και τα Αγρίδια, και είναι ένα από τα τελευταία χωριά της Τουρκίας με ελληνική παρουσία. Στο χωριό το 2013 άνοιξε ελληνικό δημοτικό σχολείο και το 2018 φοιτούσαν 10 μαθητές. Το 2017 άνοιξε ελληνικό νηπιαγωγείο και το 2018 φοιτούσαν 7 μαθητές. Επίσης στο χωριό υπάρχει και μουσείο για τον Οικουμενικό Πατριάρχη Βαρθολομαίο, το οποίο στεγάζεται στο παντοπωλείο του παππού του.

Το 2014 εκλέχτηκε πρόεδρος ο Ευστράτιος Ζούνης.

## Προσωπικότητες
* Σπύρος Μελετζής
* Αρχιεπίσκοπος Αμερικής Ιάκωβος
* Πατριάρχης Βαρθολομαίος
* Γιάννης Σκαρλάτος

## Πληθυσμός

## Παραπομπές


Κατηγορία:Χωριά της Ίμβρου
Κατηγορία:Επαρχία του Τσανάκκαλε
Κατηγορία:Έλληνες στην Τουρκία
Κάστρο Ίμβρου

Το **Κάστρο** (Τούρκικα: Kaleköy) είναι χωριό στην περιφέρεια Ίμβρου της επαρχίας Τσανάκκαλε της Τουρκίας. Το Κάστρο βρίσκεται περίπου 4 χλμ. βόρεια της πόλης της Ίμβρου.

Σύμφωνα με την τελευταία απογραφή, το Κάστρο είχε 90 κατοίκους (κατά το 2000). Παλαιότερα στο χωριό υπήρχε ένα κάστρο που χρησίμευε για την προστασία των ανθρώπων από τους πειρατές.

## Πληθυσμός

Κατηγορία:Χωριά της Ίμβρου
Κατηγορία:Επαρχία του Τσανάκκαλε
Λιβούνια Ίμβρου

Τα **Λιβούνια** (Τούρκικα: Uğurlu) είναι χωριό της Ίμβρου, στην περιφέρεια Γκιοκτσέαντα της επαρχίας Τσανάκκαλε της Τουρκίας. Τα Λιβούνια βρίσκονται περίπου 20 χλμ. δυτικά της πόλης της Ίμβρου.

Ιδρύθηκαν στη δεκαετία του 1970 και είναι ο δυτικότερος οικισμός της Τουρκίας.

Σύμφωνα με την τελευταία απογραφή, τα Λιβούνια είχαν 495 κατοίκους (κατά το 2012).

## Πληθυσμός

## Παραπομπές


Κατηγορία:Χωριά της Ίμβρου
Κατηγορία:Επαρχία του Τσανάκκαλε
Κρατιδιακές εκλογές του Σλέσβιχ-Χόλσταϊν (2017)

**Eκλογές** διεξήχθησαν στο γερμανικό κρατίδιο Σλέσβιγκ-Χόλσταϊν στις 7 Μαΐου 2017. Εξελέγησαν όλα τα μέλη του κρατιδιακού κοινοβουλίου (Landtag). Στις εκλογές, ο Πρωθυπουργός του Σλέσβιγκ-Χόλσταϊν Τόρστεν Άλμπιγκ οδήγησε έναν συνασπισμό που αποτελείτο από το Σοσιαλδημοκρατικό Κόμμα (SPD) μαζί με τους Πράσινους και την Ομοσπονδία Ψηφοφόρων του Νότιου Σλέσβιχ (SSW).

Οι εκλογές κατέληξαν στη νίκη της Χριστιανοδημοκρατικής Ένωσης (CDU) που σχημάτισε κυβέρνηση με το Ελεύθερο Δημοκρατικό Κόμμα (FDP) και τους Πράσινους.

Ο Ντάνιελ Γκίντερ ορκίστηκε νέος πρωθυπουργός τον Ιούνιο.

## Αποτελέσματα

|-
!style="background-color:#E9E9E9" align=left colspan="2" rowspan="2" width=400 |Κόμμα
!style="background-color:#E9E9E9" align=center colspan="3" |Λαϊκή ψήφος
!style="background-color:#E9E9E9" align=center colspan="3" |Έδρες
|-
!style="background-color:#E9E9E9" align=right width=60|Ψήφοι
!style="background-color:#E9E9E9" align=right width=40|%
!style="background-color:#E9E9E9" align=right width=50|+/–
!style="background-color:#E9E9E9" align=right width=30|Έδρες
!style="background-color:#E9E9E9" align=right width=30|+/–
|-
 *Christlich Demokratische Union Deutschlands* - CDU||470.312||32,0||1,2||25||3
|-
 *Sozialdemokratische Partei Deutschlands* - SPD||400.635||27,2||3,2||21||1
|-
 *Bündnis 90/Die Grünen*||189.728||12,9||0,3||10||
|-
 *Freie Demokratische Partei* – FDP||168.521||11,5||3,2||9||3
|-
 *Alternative für Deutschland* – AfD||86.275||5,9||5,9||5||5
|-
 *Die Linke*||55.833||3,8||1,5||–||–
|-
 *Südschleswigscher Wählerverband* – SSW||48.941||3,3||1,3||3||3
|-
 *Piraten Partei Deutschlands*||17.053||1,2||7,0||0||6 
|-
| bgcolor="white"| || align=left |Λοιπά κόμματα||33.250||2,2||0,2||0||0 
|- style="background-color:#E9E9E9"
| align="right" colspan="2" | **Έγκυρα ψηφοδέλτια**
| 1.464.868
| 63,3
| 4,0
| colspan=2|
|- style="background-color:#E9E9E9"
| align="right" colspan="2" | Άκυρα
| 13.905
| 0,9 
| 0
| colspan=2|
|- style="background-color:#E9E9E9"
| align="right" colspan="2" | **Σύνολα και συμμετοχή**
| 1.484.453
| 64,2 
| 4,1
| 73
| 4
|- style="background-color:#BAB9B9"
| colspan="2" | **Εκλογικό σώμα**
| **2.310.841**
| **100,00**
| **—**
| colspan=2| 
|-
|}

## Παραπομπές


## Εξωτερικοί σύνδεσμοι
* Polling at wahlrecht.de

2017
Σλεσβιχ Χολσταιν
Διαίρεση Χούλνα

μικρογραφία|Χάρτης των επαρχιών της διαίρεσης
Η **Διαίρεση Χούλνα** (βεγγαλικά: খুলনা বিভাগ) είναι μια από τις οκτώ διαιρέσεις του Μπαγκλαντές. Έχει έκταση 22,285&#x20;χλμ2 και πληθυσμό 15.563.000 κατοίκων στην Απογραφή του 2011 (προκαταρκτικά αποτέλεσμα). Η έδρα της είναι η Χούλνα στην επαρχία Χούλνα.

## Γεωγραφία
Η διαίρεση Χούλνα συνορεύει με τις Επαρχίες Βορείου 24 Παργκάνας και Νοτίου 24 Παργκάνας της Δυτικής Βεγγάλης στα δυτικά, την Διαίρεση Ρατζσάχι προς τα βόρεια, τη Διαίρεση Ντάκα προς τα ανατολικά, τη διαίρεση Μπαρισάλ στα νότια και νοτιοανατολικά και βρέχεται από τον Κόλπο της Βεγγάλης στα νότια. Είναι μέρος του δέλτα του Ποταμού Γάγγη ή το Μεγαλύτερο Δέλτα της Βεγγάλης. Άλλα ποτάμια περιλαμβάνουν τους ποταμούς Μαντχουμάτι, Μπαϊράμπ και Κοποτόκχο. Η διαίρεση περιλαμβάνει επίσης πολλά νησιά στον Κόλπο της Βεγγάλης.

## Διοικητικές επαρχίες
Η διαίρεση ιδρύθηκε το 1960.
Η διαίρεση Χούλνα αποτελείται από τις παρακάτω δέκα επαρχίες (ζίλα), που υποδιαιρούνται σε 59 υποεπαρχίες (ουπαζίλα):

## Οικονομία
Μέρη του μεγαλύτερου μαγκρόβιου δάσους του κόσμου, του Σουνταρμπάν, εξαπλώνεται στις τρεις νοτιότερες επαρχίες της διαίρεσης: τις επαρχίες Σατχίρα, Χούλνα και Μπαγκερχάτ.

## Θρησκεία
Το Ισλάμ είναι η θρησκεία του 88% του πληθυσμού της διαίρεσης σύμφωνα με την απογραφή το 2011.
Ο Ινδουισμός είναι η δεύτερη μεγαλύτερη θρησκεία και ακολουθείται από το 11% του πληθυσμού. Το 1% ακολουθεί άλλες θρησκείες.

## Γλώσσες
Η βεγγαλική και η αγγλική γλώσσα είναι οι πιο ομιλούμενες γλώσσες στην διαίρεση. Υπάρχουν επίσης μερικοί ομιλητές της γλώσσας Μπιχάρι που είναι συγκεντρωμένοι κυρίως στην επαρχία Κούστια.

## Παραπομπές


## Εξωτερικοί σύνδεσμοι
* 

Κατηγορία:Διαιρέσεις του Μπανγκλαντές
Μεσονήσι Αστυπάλαιας

Το **Μεσονήσι** ή **Μέζο** είναι βραχονησίδα του νότιου Αιγαίου στα Δωδεκάνησα με έκταση 0,416 τ.χλμ., η οποία βρίσκεται νοτιοανατολικά της Αστυπάλαιας και νοτιοανατολικά της νησίδας Σύρνας. Από το Ευρωπαϊκό Οικολογικό Δίκτυο NATURA 2000 έχουν κηρυχθεί ως Ζώνη Ειδικής Προστασίας για τα είδη: Άρτεμης (*Calonectris diomedea)*,  Μαυροπετρίτης (*Falco eleonorae*) και Μύχος (*Puffinus yelkouan*). Σύμφωνα με την απογραφή του 2011 δεν υπάρχουν μόνιμοι κάτοικοι και σύμφωνα με το σχέδιο Καλλικράτης διοικητικά ανήκουν στον δήμο Αστυπάλαιας. Από το 2001 έχουν αναγνωριστεί ως οικισμός.

## Παραπομπές


Κατηγορία:Βραχονησίδες της Αστυπάλαιας
Κρατιδιακές εκλογές της Βόρειας Ρηνανίας-Βεστφαλίας (2017)

Στις 14 Μαΐου 2017 διεξήχθησαν **εκλογές** για την ανάδειξη των μελών της βουλής του γερμανικού κρατιδίου της **[[Βόρεια Ρηνανία-Βεστφαλία|Βόρειας Ρηνανίας-Βεστφαλίας]]**.

Η κυρίαρχη κυβέρνηση κατά τον χρόνο των εκλογών ήταν υπό την πρωθυπουργό Χανελόρε Κραφτ. Η κύρια αντιπολίτευση αποτελείτο από την CDU, υπό την ηγεσία του Άρμιν Λάσετ από το 2014 και από το Ελεύθερο Δημοκρατικό Κόμμα (FDP). Μετά τις εκλογές, το CDU και το FDP σχημάτισαν μια κυβέρνηση συνασπισμού με τον Άρμιν Λάσετ να γίνεται νέος πρωθυπουργός. Το SPD πήγε στην αντιπολίτευση. 

## Αποτελέσματα
Το CDU έγινε το μεγαλύτερο κόμμα, ενώ το κυβερνών SPD και οι Πράσινοι έχασαν ψήφους. Οι Πειρατές δεν κέρδισαν καμία έδρα όπως και η Αριστερά, ενώ οι Εναλλακτικοί (AfD) κέρδισαν την κοινοβουλευτική εκπροσώπηση. Το FDP πέτυχε το καλύτερο αποτέλεσμα στην ιστορία. Η προσέλευση των ψηφοφόρων στις κάλπες ήταν υψηλότερη σε σχέση με τις προηγούμενες εκλογές.

Κρατιδιακό κοινοβούλιο, 14 Μαΐου 2017 
|-
!style="background-color:#E9E9E9" align=left colspan="2" rowspan="2" width=400 |Κόμμα
!style="background-color:#E9E9E9" align=center colspan="3" |Λαϊκή ψήφος
!style="background-color:#E9E9E9" align=center colspan="3" |Έδρες
|-
!style="background-color:#E9E9E9" align=right width=60|Ψήφοι
!style="background-color:#E9E9E9" align=right width=40|%
!style="background-color:#E9E9E9" align=right width=50|+/–
!style="background-color:#E9E9E9" align=right width=30|Έδρες
!style="background-color:#E9E9E9" align=right width=30|+/–
|-
 *Christlich Demokratische Union Deutschlands* – CDU|| 2.796.683 || 33,0 || 6,7 || 72 || 5
|-
 *Sozialdemokratische Partei Deutschlands* – SPD|| 2.649.205 || 31,2 || 7,9 || 69 || 30
|-
 *Freie Demokratische Partei* – FDP|| 1.065.307 || 12,6 || 4,0 || 28 || 6
|-
  *Alternative für Deutschland* – AfD|| 626.756 || 7,4 || 7,4 || 16 || 16
|-
 *Bündnis 90/Die Grünen*|| 539.062 || 6,4 || 4,9 || 14 || 15
|-
 *Die Linke*|| 415.936 || 4,9 || 2,4 || – || –
|-
 *Piratenpartei Deutschland*|| 80.780 || 1,0 || 6,8 || – || 20
|- style="background-color:#E9E9E9"
| align="right" colspan="2" | **Έγκυρα ψηφοδέλτια**
| **8.487.373**
| **99,0%**
| 
| colspan=2 rowspan=2 bgcolor=#BAB8B9 |
|- style="background-color:#E9E9E9"
| align="right" colspan="2" | Άκυρα ψηφοδέλτια
| 89.808	
| 1,0%
| 
|- style="background-color:#E9E9E9"
| align="right" colspan="2" | **Σύνολα και συμμετοχή**
| **8.577.221** 	
| **65,2%** 
| 5,6%
| 199
| 38  
|- style="background-color:#BAB9B9"
| colspan="2" | **Εκλογικό σώμα**
| **13.164.887**
| **100,00**
| **—**
| colspan=2|
|-
| colspan=11 align=left | Πηγή: Die Landeswahlleiterin des Landes Nordrhein-Westfalen
|}

## Παραπομπές


2017
Βορεια Ρηνανια Βεστφαλια
Κυβίδες

Η ονομασία **Κυβίδες** μπορεί να αναφέρεται:

* στις Κάτω Κυβίδες, χωριό της επαρχίας Λεμεσού στην Κύπρο
* στις Πάνω Κυβίδες, χωριό της επαρχίας Λεμεσού στην Κύπρο

Κατηγορία:Αποσαφηνίσεις ελληνικών τοπωνυμίων
Πρωθυπουργός της Βόρειας Ρηνανίας-Βεστφαλίας

Ο **πρωθυπουργός της Βόρειας Ρηνανίας-Βεστφαλίας** (*[[Ministerpräsident]] des Landes Nordrhein-Westfalen*) είναι ο επικεφαλής της κυβέρνησης στο γερμανικό κρατίδιο της Βόρειας Ρηνανίας-Βεστφαλίας (*NRW*). Σημερινός πρωθυπουργός είναι ο Άρμιν Λάσετ (CDU).

## Κατάλογος
**Πολιτικό κόμμα:**

## Παραπομπές


## Εξωτερικοί σύνδεσμοι

* http://www.nrw.de/en/state-government/prime-minister/ 

*
Κρατιδιακές εκλογές της Κάτω Σαξονίας 2017

**Κρατιδιακές εκλογές** πραγματοποιήθηκαν στις 15 Οκτωβρίου 2017 για να εκλεγεί το 18ο Κοινοβούλιο του κρατιδίου της Κάτω Σαξονίας.

## Πλαίσιο
Μετά τις κρατιδιακές εκλογές του 2013, το SPD και οι Πράσινοι σχημάτισαν έναν συνασπισμό με πλειοψηφία μιας έδρας στο Κοινοβούλιο. Ύστερα από την προσχώρηση της βουλευτή Έλκε Τβέστεν των Πρασίνων στο CDU στις 4 Αυγούστου 2017, ο συνασπισμός έχασε την πλειοψηφία, με αποτέλεσμα να προκηρυχθύν πρόωρες εκλογές από τον πρωθυπουργό Στέφαν Βάιλ. Η Βουλή (Landtag) επίσημα διαλύθηκε στις 21 Αυγούστου, έπειτα από την υπερψήφιση των 135 από τους συνολικά 137 βουλευτές, με 91 ψήφους να απαιτούνται για τη διάλυσή του.

## Εκλογικό σύστημα
Το Κοινοβούλιο της Κάτω Σαξονίας εκλέγεται χρησιμοποιώντας το μικτό αναλογικό σύστημα με τουλάχιστον 135 έδρες. Από αυτές οι 87 εκλέγονται σε ενιαίες εκλογικές περιφέρειες, και οι υπόλοιπες καθορίζονται με εκλογικούς καταλόγους κομμάτων. Όπως στις ομοσπονδιακές εκλογές, οι ψηφοφόροι έχουν δύο ψήφους: η πρώτη ψηφοφορία για τους υποψηφίους μέσα σε κάθε εκλογική περιφέρεια, και η δεύτερη ψηφοφορία για τους εκλογικούς καταλόγους κομμάτων. Υπάρχει ένα όριο 5% για τη δεύτερη ψηφοφορία, προκειμένου να λάβουν την εκπροσώπηση του κόμματος από εκλογικούς καταλόγους. Η θητεία των βουλευτών είναι πενταετής.

## Αποτελέσματα

## Σχηματισμός κυβέρνησης
Ούτε ο κυβερνών κόκκινο-πράσινος συνασπισμός μεταξύ του SPD και των Πρασίνων, ούτε ο μαύρος-κίτρινος της αντιπολίτευσης του CDU και FDP εξασφάλισαν την πλειοψηφία των εδρών στις εκλογές. Επειδή το FDP απέκλεισε το ενδεχόμενο για έναν συνασπισμό με συμμετοχή των SPD, FDP και Πράσινων, και οι Πράσινοι απέκλεισαν τον σχηματισμό ενός συνασπισμού (μεταξύ του CDU, Πρασίνων και του FDP), τα SPD και CDU στη συνέχεια συμφώνησαν να αρχίσουν διαβουλεύσεις για τον σχηματισμό ενός μεγάλου συνασπισμού.

## Παραπομπές


2017
Κατω Σαξονια
Άκμων (Δάκτυλος)

Ο **Άκμων** (αρχαία ελληνικά: *Ἄκμων*) στην ελληνική μυθολογία ήταν ένας εκ των Δακτύλων, ο οποίος συνδεόταν με το αμόνι, ή, πιθανώς, με τους Κορύβαντες. Ήταν υιός του Σώκου και της Κόμβης. Μαζί με τους αδερφούς του, ο Άκμων ακολούθησε τον Διόνυσο στην εκστρατεία του στην Ινδία.

## Παραπομπές


Κατηγορία:Ελληνική μυθολογία
Πλάκα του Αιγαίου

Η **πλάκα του Αιγαίου** (που ονομάζεται επίσης **Ελληνική πλάκα** ή **Αιγαιακή πλάκα**) είναι μια μικρή τεκτονική πλάκα που βρίσκεται στην ανατολική Μεσόγειο Θάλασσα κάτω από τη νότια Ελλάδα και τη δυτική Τουρκία. Οριοθετείται στο βορρά από το αποκλίνον περιθώριο της Ευρασιατικής πλάκας (όπου σχηματίζεται ο Κορινθιακός κόλπος) και νότια της Κρήτης από τη ζώνη υποβύθισης της Αφρικανικής πλάκας (η οποία βυθίζεται κάτω από την Αιγαιακή).

## Παραπομπές


## Πρόσθετη βιβλιογραφία

*

Κατηγορία:Τεκτονικές πλάκες
Κατηγορία:Αιγαίο Πέλαγος
Κατηγορία:Γεωλογία της Ελλάδας
Κατηγορία:Γεωλογία της Τουρκίας
Νήσος Στίντενμπουργκ

Η **Νήσος Στίντενμπουργκ** (γερμανικά: *Stintenburginsel*) είναι μικρό κατοικημένο νησί ευρισκόμενο εντός της λίμνης Σάαλ, στο Μεκλεμβούργο-Δυτική Πομερανία της Γερμανίας.

## Γεωγραφία
Το νησί έχει μέγιστο μήκος 400 μέτρα και μέγιστο πλάτος 190 μέτρα, επί εκτάσεως ολίγον μεγαλύτερης των 5 εκταρίων. Το νησί ευρίσκεται εντός του ανατολικού τμήματος της λίμνης Σάαλ, η οποία συνορεύει με την λίμνη Λάσσαν στα βόρεια και την λίμνη Μποργκ στα νότια.

Το νησί δεν ξεπερνά παρά μόνον σε μικρό βαθμό το υψόμετρο της λίμνης (35 μέτρα), ενώ υψηλόσωμα δέντρα το περιτριγυρίζουν. Οι όχθες του νησιού είναι περιτριγυρισμένες από καλαμιές. Το Στίντενμπουργκ ανήκε στο Δουκάτο του Ζαξ-Λάουενμπουργκ έως την υπογραφή της συμφωνίας Μπάρμπερ-Λιαστσένκο το 1945, κατόπιν της οποίας ενσωματώθηκε στο έδαφος της πόλεως του Τσάρρεντιν αμ Σάαλζεε.

Ένα βατό φράγμα συνδέει, σήμερα, το νησί με το Μεκλεμβούργο στα ανατολικά, καθώς και με το νησί Κάμπενβερντερ στα δυτικά.

## Ιστορία
Το Στίντενμπουργκ ανήκε κατά την διάρκεια του 13ου αιώνα στον Κόμη του Σβέριν, ενώ, στην συνέχεια, πέρασε υπό τον έλεγχο της Δούκισσας Μαργαρίτας του Λάουενμπουργκ, κατά την διάρκεια της περιόδου μεταξύ 1642-1680. Κατόπιν, διαδοχικά το νησί πέρασε υπό τον έλεγχο των οικογενειών φον Λύτσοβ, φον Μπύλοβ και φον Χάμμερσταϊν. Το 1740, κατέστη κτήση της οικογένειας φον Μπέρνστορφφ. Ο Γερμανός ποιητής Φρίντριχ Γκότλιμπ Κλόπστοκ διέμεινε στο συγκεκριμένο νησί το 1767, ενώ το αφιέρωσε ωδή, υπό τον τίτλο *Stintenburg*

Το σημερινό κτίριο της αγροτικής έπαυλης του Στίντενμπουργκ ανεγέρθηκε μεταξύ του 1810 και του 1817, πιθανώς υπό την διεύθυνση του Γιόζεφ Κρίστιαν Λίλι, επάνω στην θέση παλαιότερης ημερομηνίας θεμελίων, πιθανώς του 14ου αιώνα.

Η οικογένεια φον Μπέρνστορφφ εκδιώχθηκε της κατοικίας της κατά την διάρκεια του Γ΄ Ράιχ, με πρόσχημα την αντίθεσή της στο Κράτος. Ο ύστατος ιδιοκτήτης, Κόμης Άλμπρεχτ φον Μπέρνστορφφ, εκτελέστηκε από την *[[Gestapo]]* στο Βερολίνο, στα τέλη του Απριλίου του 1945.

Κατά την διάρκεια της περιόδου της ΛΔΓ, το κτίριο χρησιμοποιήθηκε από το Υπουργείο Κρατικής Ασφάλειας ως κέντρο εκπαιδεύσεως για μια μυστική στρατιωτική μονάδα επίλεκτων της συνοριοφυλακής της ΛΔΓ, λόγω της κοντινής απόστασης των συνόρων (τα σύνορα με την ΟΔΓ ευρίσκονταν σε απόσταση δύο χιλιομέτρων προς τα δυτικά).

## Σήμερα
Το νησί και η αγροτική έπαυλη επεστράφησαν, το 1993, στην Οικογένεια φον Μπέρνστορφφ, η οποία και το χρησιμοποιεί ως τόπο κατοικίας. 

Το νησί αποτελεί μέρος της φυλασσόμενης περιοχής της βιόσφαιρας της λίμνης Σάαλ.

## Παραπομπές


Στιντενμπουργκ
Κατηγορία:Γεωγραφία του Μεκλεμβούργου-Δυτικής Πομερανίας
Σοφία της Βαυαρίας, πριγκίπισσα του Λίχτενσταϊν

Η **Σοφία της Βαυαρίας** (*Sophie von Bayern*, 28 Οκτωβρίου 1967 -) από τον Οίκο του Βίττελσμπαχ είναι η σύζυγος του Αλοΐσιου, Κληρονομικού Πρίγκιπα του Λίχτενσταϊν.

## Βιογραφία
Η *Σοφία Ελισάβετ Μαρία Γαβριηλία* γεννήθηκε στις 28 Οκτωβρίου 1967 στο Μόναχο και είναι το μεγαλύτερο παιδί και κόρη του Μαξιμιλιανού δούκα στη Βαυαρία και της Κόμισσας Ελισάβετ Ντάγκλας. Η βάπτισή της έγινε στις 18 Νοεμβρίου 1967 στο Κάστρο Κρόιτ. Ανάδοχοι της ήταν η μητρική θεία της, Ροζίτα, Δούκισσα του Μάρλμπορω και η αρχιδούκισσα Γαβριέλα της Αυστρίας.

Από το 1978 έως το 1980, η Σοφία παρακολούθησε το δημοτικό σχολείο θηλέων στο Heiligenstadt. Στη συνέχεια εκπαιδεύτηκε στο οικοτροφείο θηλέων Hohenburg στο Lenggries. Σπούδασε ιστορία, Αγγλική φιλολογία και λογοτεχνία στο Καθολικό Πανεπιστήμιο του Eichstätt-Ingolstadt. Της αρέσει η διακόσμηση σπιτιών.

Στις 3 Ιουλίου 1993 η Σοφία παντρεύτηκε τον Αλοΐσιο, Κληρονομικό Πρίγκιπα του Λίχτενσταϊν στον Άγιο Φλωριανό του Βαντούζ. Το ζευγάρι μαζί απέκτησε τέσσερα παιδιά:
*τον Πρίγκιπα *Ιωσήφ Βέντζελ* Μαξιλιανό Μαρία, Κόμη του Ρίτμπεργκ (1995-)
*την Πριγκίπισσα *Μαρία Καρολίνα* Ελισάβετ Ιμμακουλάτα, Κόμισσα του Ρίτμπεργκ (1996-)
*τον Πρίγκιπα *Γεώργιο* Αντώνιο Κωνσταντίνο Μαρία, Κόμη του Ρίτμπεργκ (1999-)
*τον Πρίγκιπα *Νικόλαο* Σεβαστιανό Αλέξανδρο Μαρία, Κόμη του Ρίτμπεργκ (2000-)

Το ζευγάρι έζησε στο Λονδίνο από τον Σεπτέμβριο του 1993 έως τον Μάιο του 1996. Εκτότε κατοικεί στο Λίχτενσταϊν.

Στις αρχές του 2003 έγινε γνωστό ότι η Σοφία διαγνώστηκε με έναν καλοήθη όγκο στον εγκέφαλο, από τον οποίο έχει αναρρώσει.

## Προστάτιδα
*Στις αρχές του 2006, η κληρονομική πριγκίπισσα ίδρυσε το *Sophie von Liechtenstein Stiftung für Frau und Kind* (Ίδρυμα Σοφία του Λίχτενσταϊν για τη Γυναίκα και το Παιδί). Ο στόχος του Ιδρύματος είναι να δώσει στις γυναίκες που έχουν μια ανεπιθύμητη εγκυμοσύνη μια πιο θετική προοπτική ζωής για τον εαυτό τους και τα παιδιά τους.
*Επίτιμος Πρόεδρος του Ερυθρού Σταυρού του Λίχτενσταϊν από το 2015.
*Προστάτιδα του Συνδέσμου Ευημερίας των Ζώων του Λιχτενστάιν.

## Τίτλοι
***28 Οκτωβρίου 1967 - 3 Ιουλίου 1993**: *Η Βασιλική Υψηλότητα* Πριγκίπισσα Σοφία της Βαυαρίας, Δούκισσα στη Βαυαρία
***3 Ιουλίου 1993 - μέχρι σήμερα**: *Η Βασιλική Υψηλότητα* Η Κληρονομική Πριγκίπισσα του Λίχτενσταϊν, Κόμισσα του Ρίτμπεργκ

### Τιμητικές διακρίσεις
* : Μεγάλο Παράσημο της Τιμής σε Χρυσό με Φύλλο για τις Υπηρεσίες στη Δημοκρατία της Αυστρίας (20 Μαρτίου 2018)
*  Βαυαρία: Ντάμα της Τιμής του Τάγματος της Θηρεσίας
*  Βαυαρία: Ντάμα του Τάγματος της Αγίας Ελισάβετ
* : Ιππότης Μεγάλου Αστέρος του Τάγματος της Αξίας του Πριγκιπάτου Λίχτενσταϊν
* : Παραλήπτρια του Μεταλλίου των 70ων Γενεθλίων του Βασιλιά Καρόλου ΙΣΤ΄ Γουσταύου (30 Απριλίου 2016)

## Πρόγονοι

## Παραπομπές


## Εξωτερικοί σύνδεσμοι
*
*H.R.H. Hereditary Princess Sophie  - official website of the Princely House of Liechtenstein

Κατηγορία:Πριγκίπισσες της Βαυαρίας
Κατηγορία:Βαυαροί ευγενείς
Κατηγορία:Οίκος του Βίττελσμπαχ
Κατηγορία:Δούκισσες στη Βαυαρία
Μνημείο του στρατιώτη (Ντύσσελντορφ)

Το **μνημείο του στρατιώτη** στο Ντύσσελντορφ βρίσκεται μεταξύ της οδού Ρόττερντναμερ Στράσε και πλατείας Ρέεσε Πλατς στην συνοικεία Γκόλτζχαϊμ.

## Ιστορία
Αρχικά εδώ υπήρχε ένα άγαλμα που φιλοτέχνησε ο Γιούπ Ρίμπζαμ, το οποίο όμως δέχτηκε σφοδρή κριτική λόγω του εξπρεσιονιστικού του ρυθμού. Γιατυτό έγινε καινούργιος διαγωνισμός και το νέο μνημείο αποπερατώθηκε και εγκαινιάστηκε τον ιούλιο του 1939, λίγο πριν τον Δεύτερο παγκόσμιο πόλεμο.

## Πηγές

* https://web.archive.org/web/20151207040833/http://www.fotos-von-duesseldorf.de/detail.php?picture_id=1192
* Denkmäler auf FKoester.de
* Bild auf www.bilderbuch-duesseldorf.de
* Bild auf www.dazzledorf.net
* Das Nazi-Denkmal am Reeser Platz (PDF; 11,3&nbsp;MB)

Κατηγορία:Μνημεία στην Ευρώπη
Παρίζα Φιτς-Χένλεϊ

Η **Parisa Fitz-Henley** είναι μια Τζαμαϊκα-Αμερικανίδα ηθοποιός, περισσότερο γνωστή για τον ρόλο της ως Reva Connors στην ταινία *Jessica Jones* and *Luke Cage*. Από το 2017, η Fitz-Henley πρωταγωνιστεί στην δραματική σειρά του NBC *Midnight, Texas*.

## Φιλμογραφία

### Κινηματογράφος

### Τηλεόραση

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Ποταμός Κάπουας

Ο **Κάπουας** ή **Καπουάς** είναι ποταμός στο ινδονησιακό τμήμα του νησιού Βόρνεο, στο γεωγραφικό κέντρο της θαλάσσιας νοτιοανατολικής Ασίας. Με μήκος 1.143 χιλιόμετρα, είναι ο μακρύτερος ποταμός της Ινδονησίας και ένας από τους μεγαλύτερους νησιωτικούς ποταμούς στον κόσμο. Προέρχεται από την οροσειρά Μύλλερ στο κέντρο του νησιού και ρέει δυτικά στη Θάλασσα της Νότιας Κίνας δημιουργώντας ένα εκτεταμένο βαλτώδες δέλτα. Το δέλτα βρίσκεται δυτικά-νοτιοδυτικά του Ποντιάνακ, πρωτεύουσα της επαρχίας του Δυτικού Καλιμάνταν. Ο ποταμός αυτός ο Κάπουας πρέπει να διακρίνεται από έναν άλλο ποταμό που λέγεται επίσης Κάπουας, ο οποίος ξεκινά από την άλλη πλευρά της ίδιας οροσειράς στο κέντρο του Βόρνεο, αλλά ρέει προς το νότο, ενώνεται με τον ποταμό Μπαρίτο και αδειάζει στη Θάλασσα της Ιάβας.

## Παραπομπές


Κατηγορία:Ποταμοί της Ινδονησίας
Άλφρεντ Άιερ

O **Σερ Αλφρεντ Τζουλς Φρέντι Άυερ** (*Alfred Jules Freddie Ayer*, FBA, ; 29 Οκτωβρίου 1910 – 27 Ιουνίου 1989) ήταν Βρετανός φιλόσοφος, γνωστός για την προώθηση του λογικού θετικισμού, ιδίως με τα βιβλία του *[[Language, Truth, and Logic]]* (1936) και *The Problem of Knowledge* (1956).

Εκπαιδεύτηκε στο Κολλέγιο Ήτον και το πανεπιστήμιο της Οξφόρδης, και αργότερα σπούδασε λογικό θετικισμό στο Πανεπιστήμιο της Βιέννης. Από το 1933 εως το 1940 δίδαξε φιλοσοφία στην χριστιανική εκκλησία της Οξφόρδης.

Κατά τον Β Παγκόσμιο Πόλεμο εργάστηκε ως πράκτορας της MI6.

Ο Άυερ ήταν καθηγητής φιλοσοφίας στο πανεπιστήμιο του Λονδίνου από το 1946 έως το 1959, όταν επέστρεψε ως καθηγητής στην Οξφόρδη για να διδάξει Λογική.Ηταν γνωστός για την προώθηση του ανθρωπισμού και ήταν ο πρώτος εκτελεστικός διευθυντής του British Humanist Association (τώρα γνωστού ως Humanists UK).

Στα τελευταία χρόνια της ζωής του ο Άυερ δήλωσε πολλές φορές εμφατικά ότι δεν πιστεύει στον Θεό και αποκαλούσε τον εαυτό του άθεο.

## Παραπομπές


Κατηγορία:Άγγλοι φιλόσοφοι
Κατηγορία:Άγγλοι άθεοι
Γουλιελμιτικός Πόλεμος στην Ιρλανδία

Ο **Γουλιελμιτικός Πόλεμος στην Ιρλανδία** (1688-1691, , κυριολεκτικά: *πόλεμος των δύο βασιλέων*) ήταν σύγκρουση μεταξύ Ιακωβιτών (υποστηρικτών του Καθολικού βασιλιά Ιακώβου Β΄ της Αγγλίας και της Ιρλανδίας, Ζ΄ της Σκωτίας) και Γουλιελμιτών (υποστηρικτών του Ολλανδού Προτεστάντη πρίγκιπα Γουλιέλμου της Οράγγης) για τον θρόνο του Βασιλείου της Αγγλίας, του Βασιλείου της Σκωτίας και του Βασιλείου της Ιρλανδίας.

Η αιτία του πολέμου ήταν η εκθρόνιση του Ιακώβου, βασιλιά των Τριών Βασιλείων, στην «Ένδοξη Επανάσταση» του 1688. Ο Ιάκωβος υποστηρίχθηκε από τους κυρίως Καθολικούς «Ιακωβίτες» στην Ιρλανδία και ήλπιζε ότι θα μπορέσει να χρησιμοποιήσει τη χώρα ως βάση για την ανάκτηση του θρόνου των Τριών Βασιλείων. Του δόθηκε στρατιωτική υποστήριξη από τη Γαλλία προς τον σκοπό αυτό. Για τον λόγο αυτό, ο πόλεμος έγινε μέρος μιας ευρύτερης ευρωπαϊκής σύγκρουσης γνωστής ως «Εννεαετής Πόλεμος». Μερικοί Προτεστάντες της καθιερωμένης Εκκλησίας της Ιρλανδίας πολέμησαν επίσης στο πλευρό του βασιλιά Ιακώβου.

Ο Ιάκωβος στην Ιρλανδία ήρθε σε ρήξη με τους κυρίως Προτεστάντες «Γουλιελμίτες», οι οποίοι ήταν συγκεντρωμένοι στο βόρειο τμήμα της χώρας. Ο Γουλιέλμος κατέφτασε με μια πολυεθνική δύναμη στην Ιρλανδία, αποτελούμενη από αγγλικά, σκωτικά, ολλανδικά, δανικά και άλλα στρατεύματα, για να κάμψει την αντίσταση των Ιακωβιτών. Ο Ιάκωβος έφυγε από την Ιρλανδία μετά από μια αντίστροφη πορεία στη μάχη του Μπόιν το 1690 και οι Ιρλανδοί Ιακωβίτες τελικά ηττήθηκαν μετά τη μάχη του Όγκριμ το 1691.

Ο Γουλιέλμος νίκησε τον ιακωβιτισμό στην Ιρλανδία και οι επακόλουθες εξεγέρσεις των Ιακωβιτών περιορίστηκαν στη Σκωτία και την Αγγλία. Ωστόσο, ο πόλεμος επρόκειτο να έχει διαρκή επίδραση στην Ιρλανδία, επιβεβαιώνοντας τη βρετανική και προτεσταντική κυριαρχία στη χώρα για πάνω από δύο αιώνες. Η εικονική γουλιελμιτική νίκη στην πολιορκία του Ντέρι και στη μάχη του Μπόιν εξακολουθούν να γιορτάζονται από τους (κυρίως Προτεστάντες του Όλστερ) Ενωτικούς στην Ιρλανδία σήμερα.

## Δείτε επίσης
*Εξέγερση του Μόνμουθ
*Ολλανδική Μπλε Φρουρά

## Παραπομπές


## Πηγές
*Chandler, David G. *Marlborough as Military Commander.* Spellmount Ltd, (2003). 
*Childs, John, *The Williamite Wars in Ireland* London 2007. .
*J.G Simms. *Jacobite Ireland*, London 1969. .
*J.G Simms. *War and Politics in Ireland 1649–1730*, London 1986. .
*Lenihan, Padraig. *Battle of the Boyne 1690*, Gloucester 2003. .
*McGarry, Stephen. *Irish Brigades Abroad*, Dublin 2014. 
*Wauchope, Piers. *Patrick Sarsfield and the Williamite War*, Dublin 1992. .

## Εξωτερικοί σύνδεσμοι
* 

Κατηγορία:Ιστορία της Ιρλανδίας
Κατηγορία:Ιστορία της Αγγλίας
Κατσαγρέλλι Αστυπάλαιας

Το **Κατσαγρέλλι ** ή **Κατσαγρέλι** ή ο **Κατεργάρης** είναι βραχονησίδα της Αστυπάλαιας στα Δωδεκάνησα με έκταση 0,064 τ.χλμ., η οποία  βρίσκεται  στα δυτικά της Αστυπάλαιας. Έχει κηρυχθεί ως Ζώνη Ειδικής Προστασίας για τα είδη: Μαυροπετρίτης (*Falco eleonorae),* Αιγαιόγλαρος (*Larus audouinii)* και Μύχος (*Puffinus yelkouan*) από το Ευρωπαϊκό Οικολογικό Δίκτυο NATURA 2000. Σύμφωνα με την απογραφή του 2011 δεν υπάρχουν μόνιμοι κάτοικοι και σύμφωνα με το σχέδιο Καλλικράτης διοικητικά ανήκει στον δήμο Αστυπάλαιας.

## Εξωτερικοί σύνδεσμοι
* Χάρτης Αστυπάλαιας και νησίδων από τον ιστότοπο https://www.diakopes.gr

## Παραπομπές


Κατηγορία:Βραχονησίδες της Αστυπάλαιας
Εξέγερση του Μόνμουθ

Η **Εξέγερση του Μόνμουθ** (αγγλικά: *Monmouth Rebellion*) ήταν μια προσπάθεια να ανατραπεί ο Ιάκωβος Β΄, Δούκας της Υόρκης. Ο Ιάκωβος έγινε βασιλιάς της Αγγλίας, της Σκωτίας και της Ιρλανδίας μετά το θάνατο του μεγαλύτερου αδελφού Καρόλου Β΄ στις 6 Φεβρουαρίου 1685. Ο Ιάκωβος Β΄ ήταν Ρωμαιοαθολικός και ορισμένοι Προτεστάντες υπό την κυριαρχία του αντιμάχονταν τη βασιλεία του. Ο Τζέιμς Σκοτ, 1ος Δούκας του Μόνμουθ, νόθος γιος του Κάρολου Β΄, ισχυρίστηκε ότι ήταν ο νόμιμος κληρονόμος του θρόνου και προσπάθησε να εκτοπίσει τον Ιάκωβο Β΄.

Τα σχέδια για την ανατροπή του μονάρχη, συζητήθηκαν μετά την αποτυχία του Ράι Χάουζ Πλοτ να δολοφονήσει τον Κάρολο Β΄ και τον Ιάκωβο το 1683, ενώ ο Μόνμουθ βρισκόταν σε αυτοεπιβαλλόμενη εξορία στην Ολλανδική Δημοκρατία. Η εξέγερση του Μόνμουθ συντονίστηκε με την εξέγερση του Άργκαϊλ στη Σκωτία, όπου ο Άρτσιμπαλντ Κάμπελ, κόμης του Άργκαϊλ, έφτασε με μια μικρή δύναμη. Ο δούκας του Μόνμουθ ήταν δημοφιλής στη Νοτιοδυτική Αγγλία, οπότε σχεδίαζε να στρατολογήσει στρατεύματα σε τοπικό επίπεδο και να πάρει τον έλεγχο της περιοχής πριν μεταβεί στο Λονδίνο.

Ο Μόνμουθ έφτασε στο Λάιμ Ρίτζις στις 11 Ιουνίου 1685. Τις επόμενες εβδομάδες, ο αυξανόμενος στρατός του μη συμμορφούμενοι, τεχνίτών και αγροτών ενεπλάκει σε μια σειρά από αψιμαχίες με τοπικές πολιτοφυλακές και τακτικό στρατό υπό τη διοίκηση του Λουί ντε Ντουράς, 2ου κόμη του Φίβερσαμ και του Τζον Τσόρτσιλ, ο οποίος αργότερα έγινε δούκας του Μάλμπορο. Οι δυνάμεις του Μόνμουθ δεν μπόρεσαν να ανταγωνιστούν τον τακτικό στρατό και απέτυχαν να καταλάβουν την πόλη του Μπρίστολ. Η εξέγερση έληξε με την ήττα του στρατού του Μόνμουθ στη μάχη του Σέτζμορ στις 6 Ιουλίου 1685 από δυνάμεις υπό την ηγεσία του Φίβερσαμ και του Τσόρτσιλ.

Ο Μόνμουθ εκτελέστηκε για προδοσία στις 15 Ιουλίου 1685. Πολλοί από τους υποστηρικτές του δοκιμάστηκαν κατά τη διάρκεια των Αιματηρών Δικών, υπό την ηγεσία του δικαστή Τζέφρις και καταδικάστηκαν σε θάνατο ή στάλθηκαν εξορία. Ο Ιάκωβος Β΄ ήταν σε θέση να εδραιώσει την εξουσία του και βασίλεψε μέχρι το 1688, όταν ανατράπηκε σε πραξικόπημα από τον Γουλιέλμο της Οράγγης στην Ένδοξη Επανάσταση.

## Παραπομπές


## Βιβλιογραφία
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Εξωτερικοί σύνδεσμοι
* HTV series following two children who get caught up in the rebellion (1972)

Κατηγορία:Ιστορία της Αγγλίας
Πώγων

Ο **Πώγων** είναι αρχαίο λιμάνι της Τροιζήνας.

## Αρχαίες αναφορές

Ο Στράβων αναφέρει τον Πώγωνα ως "ασήμαντη πόλη" και λιμάνι της Καλαυρίας, ενώ ο Ηρόδοτος αναφέρει τον Πώγωνα ως λιμάνι των Τροιζηνίων. Το 480 π.Κ.Χ, το λιμάνι του Πώγωνα χρησιμοποιήθηκε σαν στρατιωτική βάση για την ναυμαχία της Σαλαμίνας.

## Παραπομπές


Κατηγορία:Πόλεις της αρχαίας Αττικής
Ολλανδική Μπλε Φρουρά

Η **Μπλε Φρουρά** (ολλανδικά: *Blauwe Garde*) ήταν μια επίλεκτη μονάδα πεζικού του στρατού των Ηνωμένων Επαρχιών των Κάτω Χωρών. Οι αξιοσημείωτες εκστρατείες στις οποίες έλαβαν μέρος περιλάμβαναν τον Πόλεμο των Εννέα Χρόνων (1688–97), όπου διακρίθηκαν στη μάχη του Μπόιν, στη μάχη του Φλωρύς και στην πολιορκία του Λίμερικ (1690).

Από το 1688 έως το 1699 υπηρετούσαν ως σύνταγμα της Φρουράς του Γουλιέλμου της Οράγγης. Υπό τον βασιλιά Γουλιέλμο Γ΄, το σύνταγμα υπηρετούσε στην Αγγλία ως προσωπική του φρουρά. Μετά το θάνατο του Γουλιέλμου Γ΄ το 1702, το σύνταγμα επέστρεψε στην Ολλανδία και κατά τη διάρκεια του πολέμου της ισπανικής διαδοχής (1702–1712) ήταν η ραχοκοκαλιά του ολλανδικού στρατού. Ειδικότερα, οι Ολλανδοί πρωτοστάτησαν στην ανάπτυξη της διμοιρίας πυρός, η οποία επέτρεψε τη συνεχή εκπυρσοκρότηση των σχηματισμών πεζικού - δίνοντας στους Ολλανδούς ένα πλεονέκτημα στη δύναμη πυρός έναντυ στρατών που δε χρησιμοποιούσαν διμοιρία πυρός. Το 4ο Σύνταγμα (η Μπλε Φρουρά, που πήρε την ονομασία της από το χρώμα των στολών της) διακρίθηκε στις μάχες του Μπλένχαϊμ (Χόχσταντ), του Μαλπλακέ και του Άουντεναρντε.

## Η Μπλε Φρουρά στον πόλεμο της ισπανικής διαδοχής
Κατά τη διάρκεια του πολέμου της ισπανικής διαδοχής, το 4ο Σύνταγμα, η Μπλε Φρουρά, είδε δράση σε πολλά πεδία μάχης στην Ευρώπη. Ήταν μέρος των συμμαχικών στρατών υπό την διοίκηση του Τζον Τσόρτσιλ, Δούκα του Μάλμπορο, ενός Βρετανού στρατηγού. Οι στρατοί της Μεγάλης Βρετανίας, της Ολλανδικής Δημοκρατίας, της Αυστρίας, της Πρωσίας, του Αννόβερου, της Πορτογαλίας, της Γερμανικής Αυτοκρατορίας και της Σαβοΐας σχημάτισαν συμμαχία. Αγωνίστηκαν εναντίον του Λουδαβίκου ΙΔ΄ της Γαλλίας, ο οποίος είχε την υποστήριξη της Βαυαρίας και της Κολωνίας. Η Μπλε Φρουρά δεν ήταν παρούσα στη νίκη των συμμάχων στο Μπλένχαϊμ, αλλά διακρίθηκε στη μάχη του Ραμιλίζ, υπό τη διοίκηση του συνταγματάρχη Βέρτμιλερ. Επίσης πολέμησε γενναία και υπέστη σοβαρές απώλειες στο Μαλπλακέ, αγωνιζόμενη υπό την αιγίδα του πρίγκιπα τη Οράγγης στην αριστερή πλευρά των Συμμάχων.

Οι συμμαχικές δυνάμεις πέτυχαν πολλές νίκες επί των Γάλλων, συμπεριλαμβανομένων των Χόχσταντ, Ραμιλίζ, Τορίνο, Άουντεναρντε και Μαλπλακέ. Μόλις το 1713 ξεκίνησαν συνομιλίες που τελικά οδήγησαν σε συμφωνία ειρήνης. Το 1714 υπογράφηκαν οι συνθήκες ειρήνης το Μπάντεν στο Ράστατ.
## Πηγές

Κατηγορία:Ολλανδία
Διακήρυξη της Κρατικής Κυριαρχίας του Μπασκορτοστάν

Η **Διακήρυξη της Κρατικής Κυριαρχίας του Μπασκορτοστάν** ήταν ένα έγγραφο που δήλωνε την πολιτική και οικονομική αυτονομία της Μπασκιρικής Αυτόνομης Σοβιετικής Σοσιαλιστικής Δημοκρατίας από τη Σοβιετική Ένωση. Η Διακήρυξη εγκρίθηκε στις 11 Οκτωβρίου 1990 κατά την τρίτη σύνοδο του Ανώτατου Σοβιέτ της Μπασκιρικής ΑΣΣΔ. Η πρώην Μπασκιρικής ΑΣΣΔ είναι η σημερινή Δημοκρατία του Μπασκορτοστάν, ομοσπονδιακό υποκείμενο της Ρωσίας.

## Ιστορία
Στις 12 Ιουνίου 1990, το Κογκρέσο των Λαϊκών Αντιπροσώπων της ΡΣΟΣΔ ενέκρινε τη Διακήρυξη Κρατικής Κυριαρχίας της Ρωσικής Σοβιετικής Ομοσπονδιακής Σοσιαλιστικής Δημοκρατίας. Αυτή η Διακήρυξη, καθώς και οι νόμοι της ΕΣΣΔ "Σχετικά με τον καταμερισμό των εξουσιών μεταξύ της ΕΣΣΔ και των υποκειμένων της Ομοσπονδίας", "Σχετικά με τη βάση των οικονομικών σχέσεων της ΕΣΣΔ και της Ένωσης και των αυτόνομων δημοκρατιών" που ήταν η νομική βάση για την ανάπτυξη και την υιοθέτηση της δήλωσης κρατικής κυριαρχίας της Μπασκιρικής Δημοκρατίας.

Με την έναρξη του Ανωτάτου Συμβουλίου της ΒΑΣΣΔ, το οποίο ξεκίνησε την εκπόνηση της Διακήρυξης Κρατικής Κυριαρχίας της Μπασκιρικής ΑΣΣΔ στη χώρα, άρχισε μια συζήτηση για την θέση του Μπασκορτοστάν στη Σοβιετική Ένωση και τη Ρωσική Ομοσπονδία. Κατά την ανάπτυξη της Διακήρυξης ορίστηκαν δύο κέντρα - το Συμβούλιο Υπουργών του Ανωτάτου Σοβιέτ της ΑΣΣΔ και τη Μπασκιρική ΑΣΣΔ. Στα τέλη του Ιουλίου 1990 αναπτύχθηκαν δύο σχέδια διακήρυξης που απεστάλησαν στις 2 Αυγούστου 1990 στους Λαϊκούς Αντιπροσώπους της ΕΣΣΔ της ΡΣΟΣΔ και ΒΑΣΣΔ για μελέτη και προτάσεις.

Στις 10 Αυγούστου 1990 δημοσιεύτηκαν διάφορα σχέδια στις σελίδες της Διακήρυξης από εθνικές εφημερίδες για δημόσια συζήτηση, μεταξύ των οποίων ένα σχέδιο που εκπονήθηκε από τους μελετητές Λ.Σ. Γκουμέροβα, Ζ.Ι. Ενικέγιεφ, Α.Ν. Τιμόνιν και Φ.Ζ. Γιουσούποφ.

Στις 11 Οκτωβρίου 1990, κατά την τρίτη σύνοδο του Ανώτατου Σοβιέτ της Μπασκιρικής ΑΣΣΔ υιοθετήθηκε η Διακήρυξη Κρατικής Κυριαρχίας της Δημοκρατίας.

## Η κρατική αργία
Η 11η Οκτωβρίου γιορτάζεται στο Μπασκορτοστάν ως Ημέρα Δημοκρατίας, μια εθνική αργία για την Ημέρα της Διακήρυξης για την Κρατική Κυριαρχία της Δημοκρατίας. Οι αργίες θεσπίστηκαν από το Ανώτατο Συμβούλιο της Δημοκρατίας του Μπασκορτοστάν στις 27 Φεβρουαρίου 1992. Μαζί με άλλες εθνικές αργίες όπως το Ιντ αλ-Φιτρ, το Ιντ αλ-Αντχά και την Ημέρα του Συντάγματος του Μπασκορτοστάν, η Ημέρα της Δημοκρατίας είναι επίσης εργατική αργία.

## Δείτε επίσης
* Διάλυση της Σοβιετικής Ένωσης
* Σύνταγμα της Δημοκρατίας του Μπασκορτοστάν
* Ρωσική συνταγματική κρίση του 1993

## Παραπομπές


Κατηγορία:Δίκαιο της Ρωσίας
Κατηγορία:Ιστορία του Μπασκορτοστάν
Bashneft

Η **Bashneft** είναι ρωσική πετρελαϊκή εταιρεία που ιδρύθηκε με τη μεταφορά των περιουσιακών στοιχείων του σοβιετικού υπουργείου πετρελαίου στο Μπασκορτοστάν στην περιφερειακή κυβέρνηση της Δημοκρατίας του Μπασκστοστάν από τον Μπόρις Γέλτσιν. Μετά ιδιωτικοποιήθηκε κατά τη διάρκεια του 2002-3 από τον Μουρταζά Ραχίμοφ πρόεδρο του Μπασκορτοστάν και σύμμαχο του Γέλτσιν, με πλειοψηφικό πακέτο στην Bashkir Capital, μιας εταιρείας χαρτοφυλακίου που ελέγχεται από τον γιο του Ραχίμοφ, τον Ουράλ Ραχίμοφ. Το 2009 ένα πλειοψηφικό πακέτο στην Bashneft αποκτήθηκε από τον Βλαντιμίρ Γιεβτουσένκοφ για 2 δισεκατομμύρια δολάρια, και τον Ιούλιο του 2014 φυλακίστηκε και το 72% του ενδιαφέροντος της Sistema για το Bashneft κατασχέθηκε από τη ρωσική κυβέρνηση. Μετά την κατάσχεση της εταιρείας τον Δεκέμβριο του 2014, ο Γιεβτσουσένκοφ απελευθερώθηκε από τη φυλακή, οι "κατηγορίες δεν αποδείχθηκαν", αλλά αναφέρθηκε ότι ο Ουράλ Ραχίμοφ εγκατέλειψε τη χώρα. Είναι ένας από τους μεγαλύτερους παραγωγούς πετρελαιοειδών στη χώρα. Η εταιρεία εκμεταλλεύεται 140 πεδία πετρελαίου και φυσικού αερίου στη Ρωσία και έχει ετήσια παραγωγή πετρελαίου 16 εκατομμυρίων τόνων. Η Bashneft διαθέτει τρία διυλιστήρια πετρελαίου στην Ουφά με συνολική ισχύ 820.000 βαρελιών ανά ημέρα και 100 πρατήρια βενζίνης.

## Ιστορία
μικρογραφία|250x250εσ|Αντλία πετρελαίου της Bashneft στο Μπασκορτοστάν
Η ρωσική εταιρεία Sistema αγόρασε ένα μερίδιο ελέγχου στη Bashneft το Μάρτιο του 2009 για 2.5 δισεκατομμύρια δολάρια ΗΠΑ.

Τον Μάρτιο του 2014, η Bashneft απέκτησε το 100% της Ρωσικής εταιρείας πετρελαίου Burneftegaz σε συμφωνία συνολικού ύψους άνω του 1 δισεκατομμυρίου δολαρίων.

Ο Μουρταζά Ραχίμοφ και ο Καντίρ Τιμεργκάζιν έχουν εργαστεί στη Bashneft.

## Δείτε επίσης

* Russneft
* Πεδία πετρελαίου Τρεμπς και Τίτοφ

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Δημοκρατία του Μπασκορτοστάν